5α. ΑΝΑΓΚ. ΝΟΜΟΣ υπ' αριθ. 1957 της 6/11 Σεπτ. 1939 (ΦΕΚ Α΄ 380) Περί του Ειδικού Ταμείου και Εποπτείας της φορολογίας του οινοπνεύματος. Άρθρ.1.-1.Κυρούται το από 6/8 Μαρτ. 1939 Β.Δ/μα "περί διοικήσεως και διαχειρίσεως εν γένει του Ειδικού Ταμείου Ελέγχου και Εποπτείας της φορολογίας του οινοπνεύματος". 2.Δια Β.Δ/των, εκδιδομένων προτάσει του επί των Οικονομικών Υπουργού μετά γνώμην του Διοικητικού Συμβουλίου του Ειδικού Ταμείου Ελέγχου και εποπτείας της φορολογίας του οινοπνεύματος, δύνανται να τροποποιώνται ή καθορίζωνται λεπτομερέστερον αι αφορώσαι εις τα δικαιώματα του Διοικητικού Συμβουλίου και την διαχείρισιν εν γένει του ως άνω Ειδικού Ταμείου διατάξεις των άρθρ. 6, 7, 8, 9 και 10 του, περί ου η παρ. 1 του παρόντος άρθρου, Β.Δ/τος. Άρθρ.2.-(Αντικαθίσταται η παρ. 2 του άρθρ. 3 του Α.Ν. 1449/1938, αφορώσα το καταργηθέν Ταμείον Άρτου. Βλ.τόμ. 5 σελ. 169). Άρθρ.3.-1.Η υπό του "Ειδικού Ταμείου Ελέγχου και Εποπτείας της φορολογίας του οινοπνεύματος" πρόσκτησις οικοπέδων ή άλλων ακινήτων προς στέγασιν της Κεντρικής Υπηρεσίας και των Παραρτημάτων του Γενικού Χημείου του Κράτους, αποτελεί δημοσίαν ωφέλειαν, επιτρεπομένης της δια Β.Δ/των αναγκαστικής των ακινήτων τούτων απαλλοτριώσεως κατά τας εκάστοτε ισχύουσας περί απαλλοτριώσεως δια δημοσίαν ωφέλειαν διατάξεις. 2.Επιτρέπεται η υπό του "Ειδικού Ταμείου Ελέγχου και Εποπτείας της φορολογίας του Οινοπνεύματος", κατόπιν αποφάσεως του Διοικητικού αυτού Συμβουλίου εγκρινομένης υπό του Υπουργού των Οικονομικών, απ' ευθείας και άνευ δημοπρασίας ή αναγκαστικής απαλλοτριώσεως αγορά οικοπέδων ή άλλων ακινήτων. Τα συμβόλαια της αγοράς υπογράφονται δια λογαριασμόν του "Ειδικού Ταμείου Ελέγχου και Εποπτείας φορολογίας του οινοπνεύματος" υπό του Προέδρου του Διοικητικού αυτού Συμβουλίου. Άρθρ.4.-1.Η υπό του "Ειδικού Ταμείου Ελέγχου και Εποπτείας της φορολογίας του οινοπνεύματος "ανέγερσις κτιρίων προς στέγασιν της Κεντρικής Υπηρεσίας και των παραρτημάτων του Γενικού Χημείου του Κράτους γίνεται κατά τας "περί εκτελέσεως δημοσίων έργων" ισχυούσας εκάστοτε διατάξεις. Επιτρέπεται ουχ' ήττον, όπως η ανέγερσις αύτη γίνη και κατά παρέκκλισιν εν όλω ή εν μέρει από των κειμένων "περί εκτελέσεως δημοσίων έργων" διατάξεων, κατά τα κατωτέρω οριζόμενα και μόνον ως προς τας περιπτώσεις, αίτινες ρυθμίζονται δια των επομένων παραγράφων. 28.Γ.α.5 Κώδικας Φορολογίας Οινοπνεύματος Κώδικας Φορολογίας Οινοπνεύματος 28.Γ.α.5α 2.Η σύνταξις των προσχεδίων και ο καταρτισμός της οριστικής μελέτης των ανεγερθησομένων κτιρίων δύναται, κατόπιν αποφάσεων του Διοικητικού Συμβουλίου του Ειδικού Ταμείου, εγκρινομένων υπό του Υπουργού των Οικονομικών, ν’ ανατίθηται εις ένα ή πλείονας αρχιτέκτονας, πολιτικούς μηχανικούς ή άλλους ειδικούς επιστήμονας εγνωσμένου κύρους και πείρας, καταρτιζομένης μετ' αυτών ειδικής συμβάσεως. Η σύμβασις υπογράφεται δια λογαριασμόν του Ειδικού Ταμείου υπό του Προέδρου του Διοικητικού αυτού Συμβουλίου, δι' αυτής δε καθορίζεται η αμοιβή των ως άνω επιστημόνων, μη δυναμένη εν πάση περιπτώσει να η ανωτέρα του υπό των κειμένων διατάξεων καθοριζομένου ανωτάτου ορίου αμοιβής αρχιτεκτόνων, πολιτικών μηχανικών κλπ. 3.Επιτρέπεται ωσαύτως η υπό του Διοικητικού Συμβουλίου προκήρυξις προς σύνταξιν των προσχεδίων των ανεγερθησομένων κτιρίων διαγωνισμών μεταξύ αρχιτεκτόνων, πολιτικών μηχανικών ή άλλων ειδικών επιστημόνων. Οι όροι των διαγωνισμών, αι προς υποβολήν των προσχεδίων προθεσμίαι, αι κατηγορίαι των δικαιουμένων, όπως μετάσχωσι των διαγωνισμών προσώπων και πάσα άλλη αναγκαία λεπτομέρεια καθορίζονται δια των προκηρύξεων. Δια των αυτών προκηρύξεων καθορίζεται και η εξ ειδικών επιστημόνων Επιτροπή, ήτις θέλει κρίνει τα υποβληθησόμενα σχέδια. Ωσαύτως δια των προκηρύξεων καθορίζονται και τα απονεμόμενα εν ή πλείονα χρηματικά βραβεία, μη δυνάμενα εν τω συνόλω να υπερβώσι τας δραχ. 500.000 δια το κτίριον της Κεντρικής Υπηρεσίας του Γενικού Χημείου του Κράτους, και τας δραχ. 50.000 δι' έκαστον κτίριον των Παραρτημάτων αυτού. Τα βραβευόμενα προσχέδια περιέρχονται εις την ιδιοκτησίαν του Ειδικού Ταμείου, δυναμένου άνευ ουδεμιάς ευθύνης έναντι των συνταξάντων ταύτα, να τα εκτελέση είτε ως έχουσι είτε και τροποποιημένα. Αι κατά τα ανωτέρω συντασσόμεναι προκηρύξεις διαγωνισμών χρήζουσι πάντοτε της εγκρίσεως του Υπουργού των Οικονομικών. 4.Ο καταρτισμός του περιληπτέου εις τας κατά την προηγουμένην παρ. 3 προκηρύξεις διαγωνισμών προγράμματος των εκτελεστέων έργων δύναται κατά τα εν παρ. 2 του παρόντος άρθρου οριζόμενα και υπό τους αυτόθι περιορισμούς, ν' ανατίθηται επ' αμοιβή εις αρχιτέκτονας, πολιτικούς μηχανικούς ή άλλους ειδικούς επιστήμονας εγνωσμένου κύρους και πείρας. (Μετά την σελ. 242(β) Σελ. 242,01 Τεύχος 378 – Σελ. 111 5.Ο καταρτισμός της οριστικής μελέτης των ανεγερθησομένων κτιρίων δύναται, κατά τα εν παρ. 2 του παρόντος άρθρου οριζόμενα, και υπό τους αυτόθι περιορισμούς, ν' ανατίθηται επ' αμοιβή είτε εις τους εκπονήσαντας τα βραβευθέντα προσχέδια είτε και εις ετέρους αρχιτέκτονας, πολιτικούς μηχανικούς ή άλλους ειδικούς επιστήμονας. 6.Η εκτέλεσις των σχετικών έργων ενεργείται πάντοτε δια δημοσίου διαγωνισμού κατά τας περί εκτελέσεως δημοσίων έργων ισχυούσας εκάστοτε διατάξεις. Δι' αποφάσεων του Διοικητικού Συμβουλίου του Ειδικού Ταμείου εγκρινομένων υπό του Υπουργού των Οικονομικών δύνανται να καθορίζωνται αι κατηγορίαι των προσώπων, άτινα δικαιούνται να μετάσχωσι των διαγωνισμών, και αι παρεχόμεναι υπ' αυτών εγγυήσεις, αίτινες κατηγορίαι προσώπων και εγγυήσεις περιλαμβάνονται υποχρεωτικώς εις τας προκηρύξεις των διαγωνισμών. 7.Η επίβλεψις και ο έλεγχος των εκτελουμένων έργων δύναται, κατά τα εν παρ. 2 του παρόντος άρθρου οριζόμενα και υπό τους αυτόθι περιορισμούς, ν' ανατίθηται επ' αμοιβή ή ως προς το όλον έργον ή και τμηματικώς είτε εις τους εκπονήσαντας τα προσχέδια ή τας οριστικάς μελέτας είτε και εις ετέρους αρχιτέκτονας, πολιτικούς μηχανικούς ή άλλους ειδικούς επιστήμονας, δημοσίους υπαλλήλους ή μη. Επιτρέπεται ωσαύτως η σύστασις ειδικού συνεργείου εκ δημοσίων μηχανικών και άλλων δημοσίων υπαλλήλων προς παρακολούθησιν του έργου της επιβλέψεως και του ελέγχου των εκτελουμένων έργων. Η σύστασις του συνεργείου, η συγκρότησις αυτού, τα καθήκοντα και δικαιώματα των μελών αυτού, η αμοιβή αυτών και πάσα αναγκαία λεπτομέρεια καθορίζονται, δι' αποφάσεων του Διοικητικού Συμβουλίου του Ειδικού Ταμείου, εγκρινομένων υπό του Υπουργού των Οικονομικών. Άρθρ.5.-1.Προς εκπλήρωσιν των σκοπών, δι' ους συνέστη το "Ειδικόν Ταμείον Ελέγχου και Εποπτείας της Φορολογίας του Οινοπνεύματος" επιτρέπεται η υπό του Ειδικού Ταμείου, κατόπιν αποφάσεων του Διοικητικού αυτού Συμβουλίου, σύναψις τοκοχρεωλυτικών δανείων, επί τόκω ουχί μείζονι του 6 1/2 % εξυπηρετουμένων εκ των πόρων του Ειδικού Ταμείου. Αι σχετικαί συμβάσεις υπογράφονται δια λογαριασμόν του Ειδικού Ταμείου υπό του Προέδρου του Διοικητικού αυτού Συμβουλίου κυρούνται δε δια Β.Δ/των, εκδιδομένων προτάσει του Υπουργού των Οικονομικών. Σελ. 242,02 Τεύχος 378 – Σελ. 112 2.Το Διοικητικόν Συμβούλιον του "Ειδικού Ταμείου Ελέγχου και Εποπτείας της φορολογίας του οινοπνεύματος" εγκρίνει και εντέλλεται πάσαν δαπάνην αναγκαίαν προς λειτουργίαν της υπηρεσίας αυτού, προς εκπλήρωσιν των σκοπών, δι' ους το Ειδικόν τούτο Ταμείον συνεστήθη και προς εφαρμογήν των διατάξεων του παρόντος Νόμου, πλην αν άλλως ορίζηται υπό των άχρι τούδε κειμένων διατάξεων. 3.Πάσαι αι κατά την προηγουμένην παράγραφον δαπάναι είναι δεκτικαί προπληρωμής. 4.Τα εκάστοτε διαθέσιμα υπόλοιπα του παρά τη Τραπέζη της Ελλάδος λ/σμού του "Ειδικού Ταμείου Ελέγχου και Εποπτείας της φορολογίας του Οινοπνεύματος" δύνανται, καθ' ο μέρος δεν πρόκειται να χρησιμοποιηθώσιν αμέσως προς επειγούσας πληρωμάς, να τοποθετώνται, κατόπιν αποφάσεως του Διοικητικού Συμβουλίου του Ειδικού Ταμείου, εγκρινομένης υπό του Υπουργού των Οικονομικών, εις έντοκον λογαριασμόν όψεως παρά τη Εθνική Τραπέζη ή τη Αγροτική Τραπέζη της Ελλάδος. Άρθρ.6.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 28.Γ.α.5α Κώδικας Φορολογίας Οινοπνεύματος 